Bóšicy (MiR/SN). Bóščanska wohnjowa wobora wobsteji lětsa 8. oktobra dokładnje 146 lět, štož njeje jubilejna ličba. Přiwšěm bě to zańdźenu sobotu wobydlerjam gmejny hódna přičina swjećić. Wšako dósta wohnjowa wobora nowe wohnjowoborne awto. Jězdźiło bu po trochu njezwučenych měrach wrotow gratownje natwarjene. Awto je trochu dlěše a niše hač to jězdźidła su, kotrež druhe gmejny wobstaraja. „Před třomi lětami, w nowembru 2019“, tak wjesnjanosta Stanij Ryćer (rjemjesło Bóšicy), „smy jězdźidło skazali. A tež hdyž je nětko mamy, njeje wone hišće doskónčnje wuhotowane. To pak so přichodne tydźenje nachwata.“ Jězdźidło, kotrehož je Budyski wokrjes pjenježnje podpěrał, płaći něhdźe 370 000 eurow.
szl_Latn